Blaze7451/Wiki-th-20250601 huggingface dataset:
ดาวเคราะห์ไร้แกน

ดาวเคราะห์ไร้แกน (อังกฤษ: coreless planet) คือประเภทของดาวเคราะห์หินในสมมติฐานที่ไม่มีแกนโลหะ ซึ่งในส่วนแกนจะถูกแทนที่ด้วยชั้นหินเนื้อดาวขนาดยักษ์อย่างชัดเจน มันอาจจะก่อตัวขึ้นมาในบริเวณที่หนาวเย็นอันห่างไกลจากดาวฤกษ์แม่ของมัน

**จุดเริ่มต้น**
จากบทความวิชาการในปี ค.ศ. 2008 โดยซาราห์ ซีเกอร์ (Sara Seager) และลินดา เอลกินส์-แทนตัน (Linda Elkins-Tanton) ได้เสนอว่าการเกิดขึ้นของดาวเคราะห์ไร้แกนนั้นอาจมีได้สองกรณีเป็นหลัก
ในกรณีแรก ดาวเคราะห์ก่อตัวจากวัสดุที่มีลักษณะคล้ายคอนไดรต์ (chondrite) ที่มีการออกซิไดซ์อย่างสมบูรณ์และมีน้ำเป็นองค์ประกอบในปริมาณมาก โดยที่ธาตุเหล็กทั้งหมดในวัสดุจะถูกตรึงให้อยู่รูปของผลึกแร่ซิลิเกต ดาวเคราะห์ในลักษณะเช่นนี้อาจเกิดขึ้นได้ในบริเวณที่มีอุณหภูมิต่ำซึ่งอยู่ห่างจากดาวฤกษ์ศูนย์กลางอย่างมาก
ในกรณีที่สอง ดาวเคราะห์ก่อตัวขึ้นจากวัสดุที่มีทั้งน้ำและโลหะเหล็กในปริมาณมาก อย่างไรก็ตาม โลหะดังกล่าวนี้จะเกิดปฏิกิริยากับน้ำเพื่อสร้างออกไซด์ของเหล็กและปลดปล่อยก๊าซไฮโดรเจนออกมาก่อนที่กระบวนการแยกชั้นเพื่อก่อตัวเป็นแกนโลหะจะเกิดขึ้น หากหยดเหล็กมีขนาดเล็กพอ (น้อยกว่า 1 เซนติเมตร) และกระจายตัวอย่างทั่วถึง ผลลัพธ์ที่คาดว่าจะเกิดขึ้นคือเหล็กจะถูกออกซิไดซ์และติดอยู่ภายในชั้นแมนเทิล จึงไม่สามารถรวมตัวกันเป็นแกนดาวเคราะห์ได้

**สนามแม่เหล็ก**
สนามแม่เหล็กของโลกเกิดจากแกนโลหะเหลวที่เคลื่อนที่อยู่ภายในตามทฤษฎีไดนาโม แต่ในกรณีของดาวเคราะห์ซูเปอร์เอิร์ธ (super-Earths) หรือดาวเคราะห์ที่มีมวลมากกว่าโลกนั้นจะมีความดันที่สูงมากอันเนื่องมาจากมวลที่มาก ซึ่งอาจทำให้เกิดความหนืดสูงและอุณหภูมิหลอมเหลวที่เพิ่มขึ้นอันอาจนำไปสู่การขัดขวางกระบวนการแยกชั้นของวัสดุภายใน และนำไปสู่การมีแมนเทิลที่ไม่มีการแยกชั้นเป็นแกนดาว นอกจากนี้ แมกนีเซียมออกไซด์ (magnesium oxide) ซึ่งมีลักษณะเป็นหินแข็งบนโลก อาจอยู่ในสถานะของเหลวภายใต้ความดันและอุณหภูมิที่พบในดาวเคราะห์ซูเปอร์เอิร์ธ และในสภาวะดังกล่าวก็อาจสามารถก่อให้เกิดสนามแม่เหล็กจากภายในแมนเทิลของดาวเคราะห์เหล่านี้ได้

**ลักษณะ**
การคาดการณ์ของดาวเคราะห์ที่ไม่มีแกนและดาวเคราะห์ที่มีแกนนั้นมีความใกล้เคียงกันมาก โดยแตกต่างกันเพียงไม่กี่เปอร์เซ็นต์เท่านั้น ซึ่งทำให้การตีความองค์ประกอบภายในของดาวเคราะห์นอกระบบ (exoplanet) จากมวลและรัศมีที่วัดได้นั้นเป็นเรื่องที่ยากและไม่สามารถระบุโครงสร้างภายในได้อย่างแน่ชัด

**ดูเพิ่มเติม**
ดาวเคราะห์คโธเนียน

**อ้างอิง**
 The Role of Carbon in Extrasolar Planetary Geodynamics and Habitability, Cayman T. Unterborn, Jason E. Kabbes, Jeffrey S. Pigott, Daniel R. Reaman, Wendy R. Panero, (Submitted on 31 October 2013 (v1), last revised 9 November 2013 (this version, v3))
บาห์เรนเมนวอลเลย์บอลลีก

อีซา บิน รอชิด วอลเลย์บอลลีก (دوري عيسى بن راشد للكرة الطائرة; Isa bin Rashid Volleyball League) เป็นการแข่งขันวอลเลย์บอลชายระดับสูงสุดของประเทศบาห์เรน และจัดขึ้นโดยสมาคมวอลเลย์บอลบาห์เรน ซึ่งปัจจุบันมีทีมเข้าแข่งขันทั้งหมด 8 ทีม โดยจะแข่งขันแบบพบกันหมดในระบบเหย้าและเยือน หลังจากฤดูกาลปกติ ทีมที่มีอันดับดีที่สุด 4 ทีมจะเข้าสู่รอบเพลย์ออฟ และอีก 2 ทีมสุดท้ายจะตกชั้นโดยอัตโนมัติ
สโมสรที่ชนะเลิศสูงสุดได้แก่ อัลมุฮาร์รัก คลับ ซึ่งชนะทั้งหมด 16 สมัย

**ทำเนียบผู้ชนะเลิศ**

**จำนวนครั้งที่ชนะเลิศ**

**อ้างอิง**

**แหล่งข้อมูลอื่น**
 Bahrain Volleyball Association-    Bahrain Volleyball Association at FIVB
หมวดหมู่:วอลเลย์บอลชายลีก
บาห์เรน
หมวดหมู่:วอลเลย์บอลในประเทศบาห์เรน
หมวดหมู่:การแข่งขันวอลเลย์บอลในประเทศบาห์เรน
หมวดหมู่:ลีกกีฬาที่ก่อตั้งในปี พ.ศ. 2517
อลิซ โนะ เพนต์แอดเวนเจอร์

อลิซ โนะ เพนต์แอดเวนเจอร์ ("Alice's Paint Adventure") เป็นเกมผจญภัยใน ค.ศ. 1995 ที่อิงจากภาพยนตร์แอนิเมชันอลิซท่องแดนมหัศจรรย์ใน ค.ศ. 1951

**วิธีเล่น**
ตัวเกมมีโหมดเนื้อเรื่อง โหมดจิตรกรรม และโหมดมิดเวย์ โหมดเนื้อเรื่องปรากฏในโหมดโต้ตอบ (พร้อมรหัสผ่าน) หรือภาพยนตร์สี่นที่สามารถดูได้ภายใต้เวลาน้อยกว่าหนึ่งชั่วโมง ตัวเกมมีเป้าหมายต่อเด็ก และต้องมีความรู้ทั้งภาษาญี่ปุ่นและภาษาอังกฤษจึงจะสนุกกับโหมดเนื้อเรื่องและเข้าใจกฎกติกาได้อย่างเต็มที่ เกมอาร์เคดทั้งสามเกมประกอบด้วย การทาสีดอกกุหลาบเป็นสีแดง การตีตัวละครจากเนื้อเรื่อง และการจับคู่สิ่งมีชีวิตเหมือนกับในเกมไพ่ Concentration
เครื่องมือมียางลบอันเดียว และภาพวาดไม่สามารถบันทึกได้ จานสี 256 สีเต็มสงวนไว้บนฉากผืนผ้าใบเปล่า 
เกมนี้รองรับเมาส์แฟมิคอม

**ดูเพิ่ม**
 อลิซในแดนมหัศจรรย์ วรรณกรรมต้นฉบับใน ค.ศ. 1865 โดยลูอิส แคร์รอล

**อ้างอิง**
หมวดหมู่:อลิซท่องแดนมหัศจรรย์ (แฟรนไชส์)
หมวดหมู่:วิดีโอเกมวาดภาพ
หมวดหมู่:วิดีโอเกมเฉพาะในประเทศญี่ปุ่น
หมวดหมู่:เกมผจญภัยแบบชี้และคลิก
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับแฟมิคอม
หมวดหมู่:วิดีโอเกมที่อิงจากอลิซท่องแดนมหัศจรรย์
หมวดหมู่:วิดีโอเกมที่อิงจากภาพยนตร์แอนิเมชัน
หมวดหมู่:วิดีโอเกมที่พัฒนาในประเทศญี่ปุ่น
หมวดหมู่:วิดีโอเกมที่ใช้บาร์โคด
หมวดหมู่:เหตุการณ์เพื่อการบันเทิงในประเทศบาห์เรน

เหตุการณ์
หมวดหมู่:สถานที่ท่องเที่ยวในประเทศบาห์เรน
บาห์เรน
หมวดหมู่:เหตุการณ์ในประเทศบาห์เรน
บาห์เรน
หมวดหมู่:การท่องเที่ยวในประเทศบาห์เรน

หมวดหมู่:เศรษฐกิจของประเทศบาห์เรน
หมวดหมู่:การท่องเที่ยวในทวีปเอเชีย
บาห์เรน
หมวดหมู่:เหตุการณ์ในประเทศบาห์เรน

หมวดหมู่:วัฒนธรรมบาห์เรน
บาห์เรน
หมวดหมู่:เหตุการณ์ในทวีปเอเชียแบ่งตามประเทศ
หมวดหมู่:ประวัติศาสตร์บาห์เรน
อาเคด

ไฟล์:S95NormanArcadeEly.jpg|thumb| อาเคดหลอกที่อาสนวิหารอีลี
อาเคด, อาร์เขด หรือ ฉันนบถ (arcade) ประกอบด้วยช่องโค้งที่ต่อเนื่องกัน โดยแต่ละช่องโค้งได้รับการรองรับด้วยเสาหรือเสารับน้ำหนักรวมที่เรียงต่อกัน อาเคดภายนอกจะออกแบบให้เป็นทางเดินที่มีหลังคาสำหรับคนเดินเท้า มีระเบียง (loggia) หลายแห่ง แต่ช่องโค้งไม่ใช่องค์ประกอบสำคัญ อาเคดอาจมีช่องโค้งอยู่ทั้งสองข้างของทางเดิน 
อาเคดหลอกเป็นลักษณะเฉพาะของสถาปัตยกรรมโรมาเนสก์ ซึ่งได้รับอิทธิพลมาจากสถาปัตยกรรมกอทิก ในสถาปัตยกรรมกอทิกดั้งเดิม อาเคดอาจตั้งอยู่ภายใน เป็นส่วนล่างสุดของผนังบริเวณกลางโบสถ์ รองรับระเบียงเหนือทางเดินข้างและช่องรับแสงในอาสนวิหาร หรือภายนอก ซึ่งโดยปกติแล้วจะเป็นส่วนหนึ่งของทางเดินที่ล้อมรอบลานโล่งและวิหารคด

**อ้างอิง**
หมวดหมู่:ส่วนประกอบของสิ่งก่อสร้าง
หมวดหมู่:เพดาน
แลออน วรอแบล

แลออน วรอแบล (Leon Wróbel; 6 เมษายน ค.ศ. 1954 – 1 กุมภาพันธ์ ค.ศ. 2025) เป็นกะลาสีเรือชาวโปแลนด์ วรอแบลเป็นนักกีฬาที่ได้รับตำแหน่งแชมป์ยุโรปและโอลิมปิกฤดูร้อน 1980

**ชีวประวัติ**
วรอแบลได้เหรียญทองแดงสามครั้งในการแข่งขันชิงแชมป์ยุโรป 470 (1976, 1978 and 1979) เช่นเดัยวกันกับการเป็นแชมป์ประเทศโปแลนด์ใน ค.ศ. 1974–76 และ 1978–83
เขาเป็นตัวแทนของประเทศโปแลนด์ในโอลิมปิกฤดูร้อน 1980 โดยชนะที่ 5 ในการแข่งขันประเภทคลาส 470 ร่วมกับ Tomasz Stocki
วรอแบลเสียชีวิตในวันที่ 1 กุมภาพันธ์ ค.ศ. 2025 ด้วยอายุ 70 ปี

**อ้างอิง**

**แหล่งข้อมูลอื่น**
 id=POLLW2
ลานโล่ง

ลานโล่ง (courtyard) หรือ ลาน (court) เป็นพื้นที่อันมีขอบเขต มักล้อมรอบด้วยอาคาร หรือกลุ่มอาคารที่เปิดโล่งรับแสง
ลานโล่งเป็นองค์ประกอบทั่วไปในอาคารทั้งแบบตะวันตกและตะวันออก และสถาปนิกทั้งโบราณและร่วมสมัยได้ออกแบบลานโล่งทั้งในลักษณะอาคารทั่วไปและแบบพื้นถิ่น พื้นที่ดังกล่าวใน โรงแรมและอาคารสาธารณะมักเป็นสถานที่พบปะหลักด้วยจุดประสงค์บางประการ นำไปสู่ความหมายอื่นของ คำว่า "ศาล" คำว่า court และ yard ทั้งสองคำมีรากศัพท์เดียวกัน ซึ่งหมายถึงพื้นที่ปิดล้อม ในมหาวิทยาลัย มักเรียกลานโล่งว่า ลานสี่เหลี่ยมอาคารล้อม

**อ้างอิง**
หมวดหมู่:ส่วนประกอบของสิ่งก่อสร้าง
หมวดหมู่:บ้าน
หมวดหมู่:ลานโล่ง
เฉลียง

บ้านฮาร์แลกซ์ตัน เมืองทูวูมบา รัฐควีนส์แลนด์ ค.ศ. 2014
เฉลียง หรือ ระเบียง (veranda บ้างสะกดด้วย verandah ในภาษาอังกฤษแบบออสเตรเลียและนิวซีแลนด์) คือ โถงทางเดินหรือมุขทางเข้า ที่มีหลังคาคลุมแต่เปิดโล่ง อยู่ติดกับภายนอกอาคาร เฉลียงจะโอบล้อมด้วยราวระเบียง และมักจะทอดยาวไปถึงด้านหน้าและด้านข้างของโครงสร้าง

**อ้างอิง**
หมวดหมู่:คำและวลีภาษาฮินดี
หมวดหมู่:ส่วนประกอบของสิ่งก่อสร้าง
ห้องโถงพักคอย

ไฟล์:Apartment_building_lobby.jpg|thumb|ห้องโถงพักคอยของอาคารอะพาร์ตเมนต์ร่วมสมัยในวอชิงตัน ดี.ซี.
ห้องโถงพักคอย (lobby บางครั้งเรียก foyer, entryway, reception area หรือ entrance hall) คือห้องในอาคารที่อยู่ต่อกับทางเข้าจากภายนอก มักจะเป็นห้องขนาดใหญ่หรือกลุ่มห้อง (ในโรงละคร โรงอุปรากร ห้องแสดงดนตรี โชว์รูม โรงภาพยนตร์ ฯลฯ) ติดกับหอประชุม อาจเป็นพื้นที่พักผ่อนสำหรับผู้ชม โดยเฉพาะอย่างยิ่งใช้ก่อนการแสดงและในช่วงพัก แต่ยังเป็นสถานที่เฉลิมฉลองหรือจัดงานรื่นเริงหลังการแสดงอีกด้วย ในอาคารอื่น ๆ เช่น อาคารสำนักงานหรือคอนโดมิเนียม ห้องโถงพักคอยสามารถทำหน้าที่เป็นพื้นที่รวมตัวระหว่างทางเข้าและลิฟต์ไปยังชั้นอื่น ๆ ได้

**อ้างอิง**
หมวดหมู่:ห้อง
ผู้ออกแบบเครื่องแต่งกาย

เอลิซาเบท ไวติง นักออกแบบเครื่องแต่งกายที่บริษัท New Zealand Opera (2016)
ผู้ออกแบบเครื่องแต่งกาย (costume designer) คือผู้ที่ออกแบบเครื่องแต่งกายสำหรับภาพยนตร์ ละครเวที หรือรายการโทรทัศน์ บทบาทของผู้ออกแบบเครื่องแต่งกายคือการสร้างสรรค์ชุดหรือเครื่องแต่งกายของตัวละครและสร้างสมดุลให้กับฉากทั้งผิวสัมผัสและสีสัน ฯลฯ ผู้ออกแบบเครื่องแต่งกายจะทำงานร่วมกับผู้กำกับ นักออกแบบฉาก นักออกแบบแสง นักออกแบบเสียง และบุคลากรฝ่ายสร้างสรรค์อื่น ๆ ผู้ออกแบบเครื่องแต่งกายอาจร่วมมือกับช่างทำผม ช่างทำวิก หรือช่างแต่งหน้า ในโรงละครยุโรป บทบาทจะแตกต่างกันออกไป เนื่องจากนักออกแบบละครมักจะออกแบบทั้งเครื่องแต่งกายและฉาก

**อ้างอิง**
หมวดหมู่:อาชีพสื่อมวลชน
หมวดหมู่:อาชีพการทำภาพยนตร์
หมวดหมู่:ผู้ออกแบบเครื่องแต่งกาย
ฉบับร่าง:โอป้าลำซิ่ง

โอป้าลำซิ่ง เป็นละครโทรทัศน์ไทยแนวชีวิต ตลก มิวสิคัล ครอบครัว ปี 2568 ผลิตโดย บริษัท เทโร เอ็นเตอร์เทนเม้นท์ จำกัด ละครเรื่องนี้สร้างจากบทประพันธ์โดย อาริตา จากการกำกับของวศินี คุณะนิติสาร นำแสดงโดยธนากร ศรีบรรจง และพัชร์สิตา อธิอนันตศักดิ์ ออกอากาศทางช่อง 7 HD ทุกวันจันทร์ - ศุกร์ เวลา 19.00 น. เริ่มตอนแรกวันที่ 28 เมษายน พ.ศ. 2568

**นักแสดง**

**เพลงประกอบละคร**
 พ.ศ. 2568- เพลง กาแฟมันขม ใส่ผมแทนนมได้ไหม ร้องโดย ธนากร ศรีบรรจง- เพลง รู้ตัวเมื่อสาย อ้ายมันปึก ร้องโดย ธนากร ศรีบรรจง- เพลง หัวใจซ่อนชู้ ร้องโดย อัครวัฒน์ จุมพลวิวัฒน์- เพลง กราบอกซ้ายอ้ายที่ฮัก ร้องโดย หญิง ธิติกานต์- เพลง กราบอกซ้ายอ้ายที่ฮัก ร้องโดย อัครวัฒน์ จุมพลวิวัฒน์- เพลง พูดไม่คิด (เวอร์ชันอีสาน) ร้องโดย ธนากร ศรีบรรจง, อัครวัฒน์ จุมพลวิวัฒน์- เพลง สักวันคงได้เจอ (เวอร์ชันอีสาน) ร้องโดย ธนากร ศรีบรรจง- เพลง ฮักแท้ แค่ชั่วคราว ร้องโดย ธนากร ศรีบรรจง
เจ้าหญิงมาตีลด์ โซฟีแห่งเอิททิงเงิน-สปีลบวร์ค

เจ้าหญิงมาตีลด์ โซฟีแห่งเอิททิงเงิน-เอิททิงเงินและเอิททิงเงิน-สปีลบวร์ค หรือ มาตีลด์ โซฟี เจ้าหญิงแห่งทวร์นและทัคซิส (พระนามเต็ม: มาตีลด์ โซฟี; 9 กุมภาพันธ์ พ.ศ. 2359 – 20 มกราคม พ.ศ. 2429) ที่ต่อมาได้ดำรงพระอิสริยยศพระชายาเจ้าชายแห่งทวร์นและทัคซิส

**พระประวัติ**
พระองค์ประสูติเมื่อปี พ.ศ. 2359 เป็นพระธิดาใน โยฮันเนสสส์ อาล็อยศิอุสที่ 3 เจ้าชายแห่งเอิททิงเงิน-เอิททิงเงินและเอิททิงเงิน-สปีลบวร์ค และ เจ้าหญิงอเมลี เอากุสเทอแห่งวดีเร โดยพระองค์เป็นหลานตา ในเกเนอราลเฟ็ลท์มาร์ชัล คาร์ล ฟิลิปป์ ฟ็อน วดีเร ผู้เป็นจอมพลแห่งราชอาณาจักรบาวาเรีย

**เสกสมรส**
พระองค์ทรงเสกสมรสกับ มัคซีมีลีอาน คาร์ล เจ้าชายที่ 6 แห่งทวร์นและทัคซิส เมื่อวันที่ 24 มกราคม พ.ศ. 2382 โดยมีพระบุตร 12 พระองค์ คือ
*เจ้าชายอ็อทโทแห่งทวร์นและทัคซิส
*เจ้าชายเกออร์อคแห่งทวร์นและทัคซิส
*เจ้าชายพอลแห่งทวร์นและทัคซิส
*เจ้าหญิงอเมลีแห่งทวร์นและทัคซิส
*เจ้าชายฮูโกแห่งทวร์นและทัคซิส
*เจ้าขายกุสตาฟ อ็อทโทแห่งทวร์นและทัคซิส
*เจ้าชายวิลเฮ็ล์มแห่งทวร์นและทัคซิส
*เจ้าชายอดอล์ฟแห่งทวร์นและทัคซิส
*เจ้าชายฟรันทซ์แห่งทวร์นและทัคซิส
*เจ้าชายนิโกเลาส์แห่งทวร์นและทัคซิส
*เจ้าชายอัลเฟรดแห่งทวร์นและทัคซิส
*เจ้าหญิงมารี จอร์จีนาแห่งทวร์นและทัคซิส
พระองค์ทรงเป็นพระชายาพระองค์ที่ 2 ของพระสวามี เนื่องด้วยพระชายาพระองค์แรกของพระสวามีคือ บารอเนสวิลเฮลมีเนอแห่งดอร์นบวร์ค สิ้นพระชนม์ไปก่อนหน้านั้น 5 ปี 
เจ้าหญิงมาตีลด์ โซฟี สิ้นพระชนม์ลงเมื่อวันที่ 20 มกราคม พ.ศ. 2429 สิริพระชันษา 69 ปี โดยพระองค์มีพระชันษามากกว่าพระสวามี 15 ปี พระศพของพระองค์ถูกฝังไว้ในกรุฟต์คาเพลเล เมืองเซนต์เอมเมอรัม เมืองเรเกินส์บวร์ค ประเทศเยอรมนี ร่วมกับพระสวามีและพระชายาพระองค์แรกของพระสวามี

**อ้างอิง**
https://www.genealogics.org/getperson.php?personID=I00037356&tree=LEO 
*http://www.royaltyguide.nl/families/fam-O/oettingen/oettingenspielberg2.htm
2429
หมวดหมู่:เจ้าหญิงทวร์นและทัคซิส
หมวดหมู่:ราชวงศ์ทวร์นและทัคซิส
หมวดหมู่:ราชวงศ์เอิททิงเงิน-สปีลบวร์ค
เกมรักประกันใจ

เกมรักประกันใจ เป็นละครโทรทัศน์เกาหลีแนวสุขนาฏกรรมจินตนิยม ชีวิตการทำงาน ที่กำลังออกอากาศ เขียนบทโดยอี แท-ยุน กำกับโดยอี ว็อน-ซุก และชเว โบ-กย็อง นำแสดงโดยอี ดง-อุก, อี จู-บิน, อี กวัง-ซู และอี ดา-ฮี ออกอากาศครั้งแรกทางช่องทีวีเอ็นเมื่อวันที่ 31 มีนาคม ค.ศ. 2025 และออกอากาศทุกวันจันทร์และอังคาร เวลา 20:50 น. (เวลามาตรฐานเกาหลี) นอกจากนี้ยังสามารถสตรีมได้ทางทีวีอิงในเกาหลีใต้ และแอมะซอนไพรม์วิดีโอในบางภูมิภาค

**เนื้อเรื่อง**
โน กี-จุนเป็นนักคณิตศาสตร์ประกันภัยที่ประสบความสำเร็จในบริษัทประกันภัย แต่ชีวิตรักของเขากลับไม่ได้ดีนัก หลังจากผ่านการหย่าร้างสามครั้ง และสูญเสียเงินและความสุขไปมากมายในแต่ละครั้ง กี-จุนจึงตัดสินใจที่จะทำประกันภัยประเภทใหม่ นั่นก็คือ ประกันภัยการหย่าร้าง ขณะที่เขาทำงานฝ่าความท้าทายในการสร้างและเปิดตัวประกันภัยอันเป็นเอกลักษณ์นี้ ระหว่างการเดินทางของเขา เขาต้องเผชิญกับปัญหาประเภทต่าง ๆ ในการทำงานและในชีวิตส่วนตัว เขาทำงานร่วมกับเพื่อนร่วมงานกลุ่มหนึ่ง ซึ่งแต่ละคนมีลักษณะนิสัยและภูมิหลังเฉพาะของตนเอง ขณะที่พวกเขาพยายามหาว่าค่าใช้จ่ายในการหย่าร้างคือเท่าไร และเรียนรู้เพิ่มเติมเกี่ยวกับความรักและความสัมพันธ์ เมื่อกี-จุนพิจารณาเรื่องการหย่าร้างอย่างใกล้ชิดมากขึ้น เขาก็เริ่มคิดถึงความสัมพันธ์ในอดีตของเขาเอง และเหตุใดพวกเขาจึงไม่ประสบความสำเร็จ เขาเริ่มชอบเพื่อนร่วมงานคนหนึ่ง ซึ่งอาจนำไปสู่ความรักในที่ทำงาน

**นักแสดงและตัวละคร**

**อ้างอิง**
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์แนวชีวิตการทำงานเกาหลีใต้
หมวดหมู่:ละครโทรทัศน์ช่องทีวีเอ็น
เยโฮรัมแห่งอิสราเอล

เยโฮรัม (Jehoram; Yəhorām) หรือ โยรัม (Joram) เป็นกษัตริย์ลำดับที่ 9 ของราชอาณาจักรอิสราเอลเหนือ ตามที่ระบุใน 2 พงศ์กษัตริย์ 8:16 และ 2 พงศ์กษัตริย์ 8:25-28 พระองค์เป็นพระราชโอรสของอาหับและเยเซเบล กับเป็นพระอนุชาของอาหัสยาห์และอาธาลิยาห์
2 พงศ์กษัตริย์ 8:16 ระบุว่าในปีที่ 5 ของรัชกาลเยโฮรัมแห่งอิสราเอล เยโฮรัมอีกพระอง์หนึ่งได้ขึ้นครองราชย์เป็นกษัตริย์แห่งยูดาห์ ผู้เขียนหนังสือพงศ์กษัตริย์กล่าวถึงเยโฮรัมแห่งอิสราเอลและเยโฮรัมแห่งยูดาห์ในข้อความเดียวกัน ทั้งสองพระองค์เป็นพี่เขยและน้องภรรยากัน เพราะเยโฮรัมแห่งยูดาห์สมรสกับอาธาลิยาห์ที่เป็นพระเชษฐภคินีของเยโฮรัมแห่งอิสราเอล

**เรื่องเล่าในคัมภีร์ไบเบิล**
เยโฮรัมขึ้นครองราชย์ในปีที่ 18 ของรัชกาลเยโฮชาฟัทแห่งยูดาห์ และครองราชย์เป็นเวลา 12 ปีตามที่ระบุใน 2 พงศ์กษัตริย์ 3:1 วิลเลียม เอฟ. ออลไบรท์ (William F. Albright) ระบุรัชสมัยของเยโฮรัมไว้ที่ 849–842 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 852–841 ปีก่อนคริสตกาล
เยโฮรัมแตกต่างจากกษัตริย์แห่งอิสราเอลก่อนหน้าพระองค์ พระองค์ไม่ได้นับถือพระบาอัล พระองค์รื้อ "เสาศักดิ์สิทธิ์ของพระบาอัล" ตามที่ระบุไว้ใน 2 พงศ์กษัตริย์ 3:2 ซึ่งอาจเป็นเสาต้นพิเศษที่อาหับทรงตั้งไว้ใกล้กับพระราชวังของพระองค์ที่ยิสเรเอลซึ่งเป็นเมืองหลวงในเวลานั้น อย่างไรก็ตาม ผู้เขียน 2 พงศ์กษัตริย์กล่าวว่าพระองค์ยังคง "ทรงเกาะติดอยู่กับบาปทั้งหลายของเยโรโบอัมบุตรเนบัท ผู้ได้นำให้อิสราเอลทำบาปด้วย" เยโฮรัมร่วมกับเยโฮชาฟัทแห่งยูดาห์เข้าโจมตีชาวโมอับซึ่งปกครองโดยเมชา ในช่วงสงครามระหว่างอารัม-ดามัสกัสและอิสราเอล ผู้เผยพระวจนะเอลีชาเป็นมิตรกับเยโฮรัม เอลีชาได้ทูลเผยแผนของข้าศึกให้กับพระองค์ ในเวลาต่อมาเมื่อเบนฮาดัดแห่งอารัม-ดามัสกัสล้อมสะมาเรียเมืองหลวงของอิสราเอล ทำให้ภายในเมืองเกิดภาวะอดอยากและถึงขั้นมีการกินเนื้อมนุษย์ด้วยกัน เป็นผลทำให้เยโฮรัมทรงพยายามจะตัดศีรษะเอลีชา อย่างไรก็ตาม ภายหลังเอลีชาเผยพระวจนะว่าช่วงเวลาของอุดมสมบูรรณ์จะมาถึงในไม่ช้า อีกไม่นานการปิดล้อมจะถูกยกเลิก เสบียงอาหารของเมืองจะได้รับการเติมเต็ม และความสัมพันธ์เก่าแก่ระหว่างกษัตริย์กับผู้เผยพระวจนะก็กลับคืนดีดังเดิม
เมื่อฮาซาเอลกษัตริย์ชาวอารัมก่อการกำเริบในดามัสกัส ตามที่เอลีชาเคยทำนายใน 2 พงศ์กษัตริย์ 8:12 เยโฮรัมทรงเป็นพันธมิตรกับอาหัสยาห์กษัตริย์แห่งยูดาห์ที่เป็นพระภาติยะ (หลานอา) ของพระองค์ ทั้งสองกษัตริย์ยกทัพเข้ายึดราโมทกิเลอาดจากอารัม-ดามัสกัสแต่ไม่สำเร็จ เยโฮรัมทรงได้รับแผลระหว่างรบจึงล่าถอยไปยังยิสเรเอลเพื่อพักฟื้น ในระหว่างที่เยโฮรัมทรงกำลังพักฟื้นที่ยิสเรเอล เยฮูที่เป็นแม่ทัพของพระองค์ก็ก่อกบฏขึ้น เยฮูปลงพระชนม์เยโฮรัมโดยการยิงธนูไปกลางปฤษฎางค์ (หลัง) แล้วให้นำพระศพของพระองค์โยนไปในที่ดินแปลงของนาโบทเพื่อเป็นการลงโทษจากบาปของพระบิดาพระมารดาที่แย่งชิงที่ดินของนาโบทอย่างผิดกฎหมาย เยโฮรัมและสมาชิกพระราชวงศ์องค์อื่น ๆ สิ้นพระชนม์ และราชวงศ์อม-รีล่มสลาย เยฮูอ้างสิทธิ์ในราชบัลลังก์มาเป็นของตนเอง

**อ้างอิง**
หมวดหมู่:บุคคลที่เสียชีวิตในทศวรรษ 840 ก่อนคริสตกาล
หมวดหมู่:พระมหากษัตริย์อิสราเอล
หมวดหมู่:บุคคลจากหนังสือพงศ์กษัตริย์
หมวดหมู่:บุคคลจากหนังสือพงศาวดาร
หมวดหมู่:เหยื่อฆาตกรรมในคัมภีร์ไบเบิล
หมวดหมู่:เจ้าแผ่นดินที่ถูกปลดจากราชบัลลังก์
ฉบับร่าง:มัคซีมีลีอาน มารีอา เจ้าชายที่ 7 แห่งทวร์นและทัคซิส

มัคซีมีลีอาน มารีอา เจ้าชายที่ 7 แห่งทวร์นและทัคซิส (พระนามเต็ม: มัคซีมีลีอาน มารีอา คาร์ล ฌอแซ็ฟ กาบรีเอล ลาโมรัล; 24 มิถุนายน 1862 – 2 มิถุนายน 1885) ทรงเป็นพระประมุขแห่งทวร์นและทัคซิส พระองค์ที่ 7 และทรงเป็นพระภาคิไนย (หลานน้า) ในจักรพรรดินีเอลีซาเบ็ทแห่งออสเตรีย

**พระประวัติ**
พระองค์ประสูติเมื่อปี ค.ศ. 1862 เป็นพระโอรสพระองค์ที่ 3 และพระองค์แรกใน มัคซีมีลีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย พระมารดาทรงเป็นพระโสทรเชษฐภคินีในจักรพรรดินีเอลีซาเบ็ทแห่งออสเตรีย ภายหลังพระบิดาของพระองค์สิ้นพระชนม์เมื่อปี ค.ศ. 1867 พระองค์จึงกลายเป็นผู้สืบทอดพระอิสริยยศเจ้าชายพระประมุขแห่งทวร์นและทัคซิส ถัดจาก มัคซีมีลีอาน คาร์ล เจ้าชายที่ 6 แห่งทวร์นและทัคซิส พระอัยกา (ปู่) ของพระองค์
ต่อมา พระอัยกาสิ้นพระชนม์เมื่อวันที่ 10 พฤศจิกายน ค.ศ. 1871 พระองค์จึงกลายเป็นพระประมุขแห่งราชวงศ์พระองค์ที่ 7 ทันที พระองค์ทรงงานในฐานะพระประมุขราชวงศ์ทวร์นและทัคซิสหลายประการ ทรงอุปถัมภ์องค์กรการกุศลไว้ในพระอุปถัมภ์ โดยส่วนมากเกี่ยวกับประชาชนที่ยากจนในเรเกินส์บวร์ค และเขตรอบเมืองดังกล่าว

**สิ้นพระชนม์**
พระองค์สิ้นพระชนม์เมื่อวันที่ 2 มิถุนายน ค.ศ. 1885 ด้วยพระโรคไข้ดำแดง สิริพระชันษา 22 ปี และด้วยพระองค์ยังมิได้เสกสมรส ทำให้พระอนุชาของพระองค์ คือเจ้าชายอัลแบร์ท ทรงกลายเป็นพระประมุขแห่งราชวงศ์ทวร์นและทัคซิส พระองค์ที่ 8 ทันที

**บรรณานุกรม**
Wolfgang Behringer: Thurn und Taxis, Die Geschichte ihrer Post und ihrer Unternehmen. München, Zürich 1990, 3-492-03336-9.
*Martin Dallmeier, Martha Schad: Das Fürstliche Haus Thurn und Taxis, 300 Jahre Geschichte in Bildern. Verlag Friedrich Pustet, Regensburg 1996, 3-7917-1492-9.
ปฐมมรณสักขี

การปาหินนักบุญสเทเฟน
ปฐมมรณสักขี (ภาษากรีกคอยนี, πρῶτος prôtos 'ปฐม' + μάρτυς mártus 'มรณสักขี') หมายถึง คริสตศาสนิกชนคนแรกที่เป็นมรณสักขี โดยทั่วไปหมายถึงนักบุญสเทเฟนผู้เป็นปฐมมรณสักขีแห่งคริสตจักร นอกจากนี้ยังใช้เรียกมรณสักขีคนแรกหรือกลุ่มแรกในแต่ละท้องถิ่นหรือองค์กร เช่น นักบุญปฐมมรณสักขีแห่งศาสนจักรกรุงโรม

**รายชื่อ**

**อ้างอิง**
หมวดหมู่:มรณสักขีในศาสนาคริสต์
จอมเวทสายซัพพอร์ตมันไม่รุ่ง ก็มุ่งสู่จอมเวทสุดแกร่งมันซะเลย

เป็นซีรีส์ไลต์โนเวลญี่ปุ่นที่เขียนโดยอัลโตะและวาดภาพโดยยูนางิ ได้ถูกเผยแพร่ครั้งแรกบนเว็บไซต์โชเซ็ตสึกะ นิ นาโรในเดือนตุลาคม พ.ศ. 2563 ก่อนที่จะได้รับการตีพิมพ์โดยสำนักพิมพ์โคดันชะภายใต้สำนักพิมพ์โคดันชะ ราโนเบะ บุ๊กส์ ในเดือนสิงหาคม พ.ศ. 2564 ได้รับการตีพิมพ์ไปแล้วทั้งหมด 5 เล่ม ณ เดือนสิงหาคม พ.ศ. 2567 การดัดแปลงเป็นมังงะที่วาดภาพโดยยูกิ มอนจิ เริ่มลงพิมพ์เป็นตอน ๆ ในเว็บไซต์แมกกาซีน พอคเก็ตของโคดันชะ เมื่อเดือนกรกฎาคม พ.ศ. 2564 ได้รวบรวมตีพิมพ์เป็นเล่มออกมาแล้วจำนวน 15 เล่ม ณ เดือนเมษายน พ.ศ. 2568 ได้รับการแปลและตีพิมพ์ภาษาไทยโดยสำนักพิมพ์รักพิมพ์ ซีรีส์อนิเมะทางโทรทัศน์ที่ผลิตโดยสตูดิโอเก็กโก มีกำหนดออกอากาศในเดือนตุลาคม พ.ศ. 2568

**ตัวละคร**
Areku Yuguretto
voiced by|ชูอิจิโร อูเมดะ
Yoruha Aizentsu
voiced by|ยูริกะ คูโบะ
Kurashia Annerōze
voiced by|มาสึมิ ทาซาวะ

**สื่อ**

**ไลต์โนเวล**
จอมเวทสายซัพพอร์ตมันไม่รุ่ง ก็มุ่งสู่จอมเวทสุดแกร่งมันซะเลยเขียนโดยอัลโตะ เริ่มตีพิมพ์เป็นตอนบนเว็บไซต์โชเซ็ตสึกะ นิ นาโร เมื่อวันที่ 11 ตุลาคม พ.ศ. 2563 ต่อมาซีรีส์นี้ถูกนำมาตีพิมพ์โดยโคดันชะซึ่งเริ่มเผยแพร่ซีรีส์นี้พร้อมภาพประกอบที่วาดโดยยูนางิ ภายใต้สำนักพิมพ์ไลท์โนเวลโคดันชะ ราโนเบะ บุ๊กส์ เมื่อวันที่ 2 สิงหาคม พ.ศ. 2564 ได้ออกจำหน่ายไปแล้วทั้งหมด 5 เล่ม ณ เดือนสิงหาคม พ.ศ. 2567

**มังงะ**
การดัดแปลงเป็นมังงะที่วาดโดยยูกิ มนจิ เริ่มลงพิมพ์เป็นตอนในเว็บไซต์มังงะแมกกาซีน พอคเก็ตของโคดันชะ เมื่อวันที่ 26 กรกฎาคม พ.ศ. 2564 ตอนต่างๆ ในมังงะได้รับการรวบรวมตีพิมพ์เป็นเล่ม(ทังโกบง)จำนวน 15 เล่มเมื่อเดือนเมษายน พ.ศ. 2568 สำนักพิมพ์รักพิมพ์ได้ประกาศเป็นผู้ถือลิขสิทธิ์ฉบับภาษาไทยเมื่อวันที่ 17 สิงหาคม พ.ศ. 2566

**อนิเมะ**
มีการประกาศสร้างเป็นซีรีส์อนิเมะทางโทรทัศน์เมื่อวันที่ 21 มีนาคม พ.ศ. 2568 ซีรีส์เรื่องนี้จะผลิตโดยสตูดิโอเก็กโกและกำกับโดยเคน ทาคาฮาชิ โดยมีคาซูยูกิ ฟุเดยาซุเป็นผู้เขียนบทของซีรีส์ โยโกะ ซาโตเป็นผู้ออกแบบตัวละคร และดิโอสต้าและไฮ สปีด บอยเป็นผู้แต่งเพลงประกอบ มีกำหนดการออกอากาศในเดือนตุลาคม พ.ศ. 2568

**ดูเพิ่ม**
ผีนางร้ายจับคู่สาวซื่อ รื้อคดีใหญ่ ไลต์โนเวลอีกเรื่องหนึ่งที่วาดภาพประกอบโดยยูนางิ
*ไซเคียว เดการาชิ โอจิ โนะ อันยาคุ เทอิ อาราโซอิ: มุโน เอ็นจิรุ SS แรงค์ โอจิ วะ โคอิ เคโชเซ็น โวะ คาเงะ คาระ ชิไฮ ซุรุ ไลต์โนเวลอีกเรื่องหนึ่งที่วาดภาพประกอบโดยยูนางิ
*บันทึกการเกิดใหม่ในต่างโลกขององเมียวจิสุดแกร่ง นิยายชุดเวอร์ชั่นบุงโคบงที่วาดภาพประกอบโดยยูนางิ เช่นเดียวกัน

**อ้างอิง**

**แหล่งข้อมูลอื่น**
 เว็บโนเวล ที่โชเซ็ตสึกะ นิ นาโร ja- เว็บไซต์อย่างเป็นทางการของมังงะ ja- เว็บไซต์อย่างเป็นทางการของอนิเมะ ja
*28512
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
หมวดหมู่:รักพิมพ์
หมวดหมู่:การแข่งขันวอลเลย์บอลในประเทศรัสเซีย

รัสเซีย
รัสเซีย
การแข่งขัน
วอลเลย์บอล
หมวดหมู่:การแข่งขันวอลเลย์บอลในทวีปยุโรปแบ่งตามประเทศ
หมวดหมู่:เหตุการณ์เพื่อการบันเทิงในประเทศรัสเซีย

เหตุการณ์
หมวดหมู่:สถานที่ท่องเที่ยวในประเทศรัสเซีย
รัสเซีย
หมวดหมู่:เหตุการณ์ในประเทศรัสเซีย
รัสเซีย
หมวดหมู่:การท่องเที่ยวในประเทศรัสเซีย

หมวดหมู่:เศรษฐกิจของประเทศรัสเซีย
หมวดหมู่:การท่องเที่ยวในทวีปเอเชีย
หมวดหมู่:การท่องเที่ยวในทวีปยุโรป
รัสเซีย
วิธีใช้:แม่แบบ/แม่แบบช่วยเหลือ

แม่แบบช่วยเหลือทำหน้าที่ส่วนหนึ่งของฟังก์ชันของแม่แบบอื่น แม่แบบช่วยผู้แก้ไขในการเขียนแม่แบบที่ซับซ้อนโดย:
# ปรับปรุงความสามารถในการอ่านของมาร์กอัปที่ซับซ้อน
# จัดเตรียมส่วนจำเพาะ
ตัวอย่างเช่น Decdeg ช่วยลดความซับซ้อนของงานในการแสดงพิกัดทางภูมิศาสตร์
หมวดหมู่:การแข่งขันกีฬาในประเทศคาซัคสถาน

การแข่งขัน
คาซัคสถาน
คาซัคสถาน
คาซัคสถาน
หมวดหมู่:เหตุการณ์เพื่อการบันเทิงในประเทศคาซัคสถาน
หมวดหมู่:เหตุการณ์ในประเทศคาซัคสถาน

คาซัคสถาน
ห
หมวดหมู่:เหตุการณ์ในทวีปเอเชียแบ่งตามประเทศ
หมวดหมู่:วัฒนธรรมคาซัคสถาน
หมวดหมู่:เหตุการณ์เพื่อการบันเทิงในประเทศคาซัคสถาน

เหตุการณ์
หมวดหมู่:สถานที่ท่องเที่ยวในประเทศคาซัคสถาน
คาซัคสถาน
หมวดหมู่:เหตุการณ์ในประเทศคาซัคสถาน
คาซัคสถาน
สตีฟ คอปเปลล์

สตีเฟน เจมส์ คอปเปลล์ (Stephen James Coppell, เกิด 9 กรกฎาคม ค.ศ. 1955) เป็นอดีตนักฟุตบอลอาชีพและผู้จัดการทีมฟุตบอลอาชีพชาวอังกฤษ
ในฐานะนักเตะ เขาเป็นปีกขวาที่ได้รับการยกย่องอย่างสูง ด้านความเร็ว ความสามารถทางเทคนิค และอัตราการทำงาน เขาคว้าแชมป์ในประเทศ 2 รายการคือเอฟเอคัพและชาริตีชีลด์ ร่วมกับแมนเชสเตอร์ยูไนเต็ด และยังเป็นตัวแทนของทีมชาติอังกฤษในฟุตบอลโลกอีกด้วย หลังจากได้รับบาดเจ็บที่หัวเข่า เขาก็ต้องยุติอาชีพนักฟุตบอลและก้าวเข้าสู่การเป็นผู้จัดการทีม
เขาได้ทำหน้าที่กุนซือสโมสรในอังกฤษหลายแห่ง โดยเฉพาะอย่างยิ่งคริสตัลพาเลซและเรดิงซึ่งในขณะนั้นทั้งสองสโมสรยังอยู่ในลีกระดับสองของอังกฤษ และช่วยให้ทั้งสองสโมสรประสบความสำเร็จอย่างยิ่งใหญ่ในลีกสูงสุด เขายังได้คุมทีมแมนเชสเตอร์ซิตี, บริสตอลซิตี, ไบรตันแอนด์โฮฟอัลเบียน และเบรนต์ฟอร์ดอีกด้วย เขาได้รับเครดิตในการค้นพบเอียน ไรต์ กองหน้าผิวสีที่เขาเซ็นสัญญาจากทีมฟุตบอลนอกลีก ก่อนจะกลายมาเป็นนักฟุตบอลที่มีชื่อเสียงและนักฟุตบอลทีมชาติ

**อ้างอิง**
หมวดหมู่:บุคคลที่เกิดในปี พ.ศ. 2498
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากลิเวอร์พูล
หมวดหมู่:ศิษย์เก่าจากมหาวิทยาลัยลิเวอร์พูล
หมวดหมู่:นักฟุตบอลชาวอังกฤษ
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:การท่องเที่ยวในประเทศคาซัคสถาน

หมวดหมู่:เศรษฐกิจของประเทศคาซัคสถาน
หมวดหมู่:การท่องเที่ยวในทวีปเอเชีย
คาซัคสถาน
ฉบับร่าง:ธวัช สิงห์สา

พระคุณเจ้า ดร. เปาโล ธวัช สิงห์สา เป็นมุขนายกเขตมิสซังนครสวรรค์ เป็นมุขนายกองค์ที่ 6 แห่งเขตมิสซังนครสวรรค์ สืบต่อจากพระคุณเจ้ายอแซฟ พิบูลย์ วิสิฐนนทชัย โดยได้รับการแต่งตั้งเป็น
มุขนายกเมื่อวันที่ 13 กุมภาพันธ์ ค.ศ. 2024 และได้รับการอภิเษกเมื่อวันที่ 23 มีนาคม ค.ศ. 2024 ณ อาสนวิหารนักบุญอันนา นครสวรรค์

**ประวัติ**

**ประวัติทั่วไป**
มุขนายกเปาโล ธวัช สิงห์สา เกิดเมื่อวันที่ 14 มีนาคม ค.ศ. 1966 ณ อำเภอบ้านหมี่ จังหวัดลพบุรี เป็นบุตรของนายเปโตร อั้น สิงห์สา (บิดา) และ นางอันนา พรวน สิงห์สา (มารดา) เป็นบุตรคนที่ 9 คนในจำนวนพี่น้อง 9 คน

**ด้านการศึกษา**
ท่านจบการศึกษาจบการศึกษาระดับปริญญาตรี คณะศิลปศาสตร์ สาขาปรัชญา และ คณะศาสนศาสตร์ สาขาเทววิทยา วิทยาลัยแสงธรรม คณะศึกษาศาสตร์ สาขาบริหารการศึกษา มหาวิทยาลัยสุโขทัยธรรมาธิราช จบการศึกษาระดับปริญญาโท สาขาเทววิทยาการแพร่ธรรม มหาวิทยาลัยอูร์บานีอาน่า อิตาลี, จบการศึกษาระดับปริญญาเอก การบริหารการศึกษา มหาวิทยาลัยศิลปากร นครปฐม

**ด้านศีลบวช**
 ค.ศ. 1989 - ได้รับแต่งตั้งเป็นผู้อ่านพระคัมภีร์ ณ บ้านเณรใหญ่แสงธรรม สามพราน- ค.ศ. 1991 - ได้รับแต่งตั้งเป็นผู้ช่วยพิธีกรรม ณ บ้านเณรใหญ่แสงธรรม สามพราน- ค.ศ. 1992 - ได้รับศีลบวชเป็นสังฆานุกร ณ บ้านเณรใหญ่แสงธรรม สามพราน- ค.ศ. 1992 - ได้รับศีลบวชเป็นพระสงฆ์ ณ อาสนวิหารนักบุญอันนา นครสวรรค์- ค.ศ. 2024 - ได้รับการอภิเษกเป็นมุขนายกเขตมิสซังนครสวรรค์ ณ อาสนวิหารนักบุญอันนา นครสวรรค์

**อ้างอิง**
หมวดหมู่:มุขนายกมิสซังโรมันคาทอลิกนครสวรรค์
หมวดหมู่:บุคคลจากวิทยาลัยแสงธรรม
หมวดหมู่:บุคคลจากอำเภอบ้านหมี่
มาซาโตะ นากามูระ

มาซาโตะ นากามูระ (Nakamura Masato; เกิด 1 ตุลาคม ค.ศ. 1958) เป็นนักกนตรี นักกีตาร์เบส และโปรดิวเซอร์เพลงชาวญี่ปุ่น เขาเป็นสมาชิกวงเจป็อป ดรีมส์คัมทรู ที่ก่อตั้งใน ค.ศ. 1988 และขายซีดีได้มากกว่า 50 ล้านแผ่น เขายังเป็นผู้แต่งซาวด์แทร็กวิดีโอเกมโซนิคเดอะเฮดจ์ฮ็อก (1991) และโซนิคเดอะเฮดจ์ฮ็อก 2 (1992)

**อาชีพ**
ตอนแรกนากามูระเป็นนักดนตรีประจำฤดูกาลก่อนก่อตั้ง "Cha-Cha & Audrey's Project" ร่วมกับมิวะ โยชิดะ ใน ค.ศ. 1988 ทั้งสองก่อตั้งวงดรีมส?คัมทรูร่วมกับนักคีย์บอร์ด ทากาฮิโระ นิชิกาวะ
เมื่อวันที่ 22 มิถุนายน ค.ศ. 2008 เขาสมรสกับมากี อดีตนักร้องนำวัย 20 ปีจากวงร็อกญี่ปุ่น High and Mighty Color

**โซนิคเดอะเฮดจ์ฮ็อก**
ทางเซกาเลือกนากามูระแต่งเพลงให้กับโซนิคเดอะเฮดจ์ฮ็อกช่วงต้นใน ค.ศ. 1990 จากนั้นในวันที่ 7 พฤศจิกายนของปีนั้น เกมนี้ได้รับการเผยแพร่เป็นครั้งแรกโดยวาดภาพเกมนี้ไว้ที่ด้านข้างรถบัสทัวร์คอนเสิร์ตของวงดรีมส์คัมทรู นอกจากนี้เขายังอยู่ระหว่างการบันทึกอัลบั้มที่ 4 ของวงชื่อ Million Kisses ขณะทำให้กับ โซนิคเดอะเฮดจ์ฮ็อก และอัลบั้มที่ 5 The Swinging Star ในช่วงที่ทำให้กับโซนิคเดอะเฮดจ์ฮ็อก 2
ใน ค.ศ. 2022 นากามูระพากย์เสียงแชมป์ไซบีเรียในภาพยนตร์โซนิค เดอะ เฮดจ์ฮ็อก 2 พากย์ญี่ปุ่น

**อ้างอิง**

**แหล่งข้อมูลอื่น**
 Masato Nakamura's blog date=2006-07-09 - Dreams Come True website
แม่แบบ:Infobox racehorse/doc

For use in articles that deal with named racehorses of any breed or racing discipline, including Thoroughbreds, Standardbreds, Flat racing, Harness racing, Steeplechasing and related areas.  For all other named horses, use Infobox named horse.  
For Standardbred race horses, also add the parameters at Infoboxmodule Standardbred

**Usage**
Note: Please do not make significant alterations (e.g., new fields, field name changes) without establishing general awareness and approval via the Talk page.

**Parameters**
 awards (optional) shows what the horse was awarded during his racing career such as Horse of the Year or "Triple Crown" winner, etc.- honours (optional) are bestowed after the horses racing career such as having a postage stamp, street, race, etc. issued/named in their honor. Plus, a Hall of Fame induction or being voted as one of the country's horses of the century, or best-ever "miler," and other such honors.

**Tracking category**
 Pages using infobox racehorse with unknown parameters

**See also**
 For articles about people- Infobox horse person
*infobox equestrian- Infobox horseracing personality
 For articles about horses- Infobox named horse
 For articles about breeds and colors- Infobox horse breed- Infobox horse color
เยโฮรัม

เยโฮรัม (Jehoram; Yəhōrām; มีความหมายว่า "พระยาห์เวห์ทรงเป็นที่สรรเสริญ" ในภาษาฮีบรู) หรือ โยรัม (Joram; Yōrām) เป็นชื่อของของบุคคลหลายคนในคัมภีร์ฮีบรู (ทานัค) รูปคำเพศหญิงของชื่อนี้คืออาธาลิยาห์
*โอรสของโทอิกษัตริย์เมืองฮามัท ผู้ที่ได้รับมอบหมายจากพระบิดาให้ไปแสดงความยินดีต่อดาวิดในโอกาสที่ดาวิดทรงมีชัยชนะเหนือฮาดัดเอเซอร์ (2 ซามูเอล 8:10)
*เยโฮรัมแห่งอิสราเอล หรือโยรัมกษัตริย์แห่งอิสราเอล (ครองราชย์ราว 852/49–842/41 ก่อนคริสตกาล)
*เยโฮรัมแห่งยูดาห์ หรือโยรัมกษัตริย์แห่งยูดาห์ (ครองราชย์ราว 849/48–842/41 ก่อนคริสตกาล)
*ชาวเลวีจากตระกูลเกอร์โชม (1 พงศาวดาร 26:25)
*ปุโรหิตที่เยโฮชาฟัททรงส่งไปสั่งสอนประชาชนในยูดาห์ (2 พงศาวดาร 17:8)
ในยุคปัจจุบันยังเป็นชื่อของ:
*เยโฮรัม กาออน (เกิด ค.ศ. 1939) นักร้องและนักแสดงชาวอิสราเอล
โอกุริ แคป

โอกุริแคป (ญี่ปุ่น: オグリキャップ, 27 มีนาคม ค.ศ. 1985 – 3 กรกฎาคม ค.ศ. 2010) เป็นม้าพันธุ์แท้ สายพันธุ์ธารอเบรด และม้าพ่อพันธุ์ของญี่ปุ่น โดยเป็นลูกของม้าพ่อพันธุ์แดนซิงแคป โอกุริแคปได้รับการบรรจุชื่อเข้าสู่ หอเกียรติยศสมาคมแข่งม้าญี่ปุ่น ในปี ค.ศ. 1991

**อาชีพการแข่ง**
ในเดือนพฤษภาคม ค.ศ. 1987 โอกุริแคปลงแข่งครั้งแรกที่สนามแข่งคาซามัตสึ จังหวัดกิฟุ หลังจากชนะ 9 จาก 11 สนาม ซึ่งรวมถึงชัยชนะติดต่อกัน 7 สนาม และชนะรายการสเตกส์อีก 4 รายการ เขาก็ถูกโอนย้ายสิทธิ์ไปยังสมาคมแข่งม้ากลาง (Chuo Horse Racing) ในเดือนมกราคม ค.ศ. 1988 และคว้าชัยชนะเพิ่มอีก 13 สนาม รวมถึงการชนะรายการเกรด 1 ถึง 4 รายการ, เกรด 2 จำนวน 2 รายการ และเกรด 3 อีก 4 รายการ ชัยชนะรายการใหญ่ของเขารวมถึง ไมล์แชมเปียนชิพ (G1), ชัยชนะ 2 ครั้งในรายการ อาริมะ คิเน็น (แกรนด์ปรีซ์) (G1), และชนะรายการ ยาซุดะ คิเน็น (G1) เขายังชนะรายการ นิวซีแลนด์โทรฟี่ (G2), ทากามัตสึโนมิยะ คิเน็น (G2), และรายการ ไม้นิจิ โอคัง (G2) ถึง 2 ครั้ง
ในปี ค.ศ. 1988 โอกุริแคปได้รับรางวัลจ๊อกกี้คลับญี่ปุ่น (JRA) สาขา "ม้าตัวผู้สามปีดีเด่น" และในปี ค.ศ. 1990 ได้รับรางวัล "ม้าตัวผู้รุ่นโตยอดเยี่ยม" และ "ม้าแห่งปีของญี่ปุ่น" เขามีชื่อเล่นว่า "โอกุริ" และ "สัตว์ประหลาดผมหงอก"
 ชัยชนะรายการสำคัญอื่น ๆ
*ค.ศ. 1989 ซังเค โช ออลคัมเมอร์ส (G3) NSR
*ค.ศ. 1988 Mainichi Broadcast. Kyoto Yonsaitokubetsu (G3)
*ค.ศ. 1988 ไม้นิจิ ไฮ (G3)
*ค.ศ. 1988 เพกาซัส สเตกส์ (G3)

**การปลดเกษียณ**
หลังจากปลดเกษียณในปี ค.ศ. 1991 โอกุริแคปถูกส่งไปยังสถานีผสมพันธุ์ยูชุนเพื่อทำหน้าที่เป็นพ่อพันธุ์ อย่างไรก็ตาม เขาไม่สามารถผลิตลูกม้าที่มีความสามารถระดับเดียวกับตนเองได้ และในปี ค.ศ. 2007 เขาจึงถูกปลดจากหน้าที่พ่อพันธุ์ หลังจากนั้นเขาใช้ชีวิตในวัยเกษียณในฐานะม้าพ่อพันธุ์ปลดระวางที่สถานีผสมพันธุ์ยูชุน
เมื่อวันที่ 3 กรกฎาคม ค.ศ. 2010 เขาเกิดอุบัติเหตุขาหักบริเวณกระดูกแข้ง หนึ่งข้าง และในเวลาต่อมาก็ถูกทำการุณยฆาตเพื่อยุติความทุกข์ทรมาน

**วัฒนธรรมสมัยนิยม**
โอกุริแคปในร่างแอนโทรโพมอร์ฟิค (มานุษยรูปนิยมแบบโมเอะ) ได้ปรากฏตัวในวิดีโอเกมและอนิเมะเรื่อง สาวม้าโมเอะ และยังเป็นตัวละครหลักในมังงะและอนิเมะภาคแยกเรื่อง สาวม้าโมเอะ: สู้เพื่อฝัน ม้าสาวซินเดอเรลล่า อีกด้วย
ในมังงะและอนิเมะเรื่อง สามัญขยันรั่ว ตัวละคร ไม มินาคามิ หนึ่งในตัวเอกของเรื่อง ได้เลี้ยงสุนัขตัวหนึ่งซึ่งตั้งชื่อว่า "โอกุริแคป"

**พันธุ์ประวัติ**

**อ้างอิง**
หมวดหมู่:ม้าที่เกิดในปี พ.ศ. 2528
หมวดหมู่:ม้าที่ตายในปี พ.ศ. 2553
หมวดหมู่:ม้าที่เพาะพันธุ์ในญี่ปุ่น
หมวดหมู่:ม้าที่ฝึกในญี่ปุ่น
หมวดหมู่:ม้าพันธุ์แท้ยอดเยี่ยมแห่งปีของญี่ปุ่น
หมวดหมู่:ตระกูลม้าพันธุ์แท้สาย 7-d
หมวดหมู่:สัตว์ที่ตายจากการุณยฆาต
หมวดหมู่:ผู้ชนะอาริมะ คิเน็น
เยฮู

เยฮู (Jehu, uː; translit=Yēhūʾ,  "ยาห์คือพระองค์"; 𒅀𒌑𒀀 Ya'úa ia-ú-a; Iehu) เป็นกษัตริย์ลำดับที่ 10 ของราชอาณาจักรอิสราเอลเหนือเมื่อนับตั้งแต่เยโรโบอัมที่ 1  เยฮูทรงมีชื่อเสียงจากการกวาดล้างราชวงศ์ของอาหับ พระองค์เป็นบุตรชายของเยโฮชาฟัท เป็นหลานปู่ของนิมชี และอาจะเป็นพระปนัดดา (เหลน) ของอม-รี แม้ว่าแนวคิดหลังสุดนี้จะไม่ได้รับการสนันสุนนโดยความในคัมภีร์ไบเบิล  รัชสมัยของเยฮูมีระยะเวลา 28 ปี 
วิลเลียม เอฟ. ออลไบรท์ (William F. Albright) ระบุรัชสมัยของเยฮูไว้ที่ 842–815 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 841–814 ปีก่อนคริสตกาล แหล่งข้อมูลหลักของเหตุการณ์ในรัชสมัยของพระองค์มาจาก 2 พงศ์กษัตริย์

**อ้างอิง**

**แหล่งข้อมูลอื่น**
  Jehu Jewish Encyclopedia
หมวดหมู่:บุคคลที่เสียชีวิตในทศวรรษ 810 ก่อนคริสตกาล
หมวดหมู่:พระมหากษัตริย์อิสราเอล
หมวดหมู่:บุคคลจากหนังสือพงศ์กษัตริย์
หมวดหมู่:บุคคลจากหนังสือพงศาวดาร
หมวดหมู่:ผู้ฆ่าคนในคัมภีร์ไบเบิล
หมวดหมู่:ผู้นำที่ได้อำนาจจากรัฐประหาร
หมวดหมู่:ราชวงศ์เยฮู
กาเมิซ

กาเมิซ (Kamëz; รูปเฉพาะ: Kamza) เป็นเทศบาลในเทศมณฑลติรานา ประเทศแอลเบเนีย ก่อตั้งตามการปฏิรูปการปกครองท้องถิ่น ค.ศ. 2015 ด้วยการควบรวมเทศบาลกาเมิซเดิมกับปัสกูชันที่กลายเป็นหน่วยเทศบาล ที่ตั้งของเทศบาลคือเมืองกาเมิซ ประชากรในเทศบาลมี 96,137 คนตามสำมะโน ค.ศ. 2023 ส่วนหน่วยเทศบาลมีประชากร 61,739 คน ในพื้นที่ทั้งหมด 37.20 ตารางกิโลเมตรจ
กาเมิซเป็นหนึ่งในเมืองที่สมัครเข้าร่วม European Green Capital Award ประจำปี 2019 ซึ่งออสโลเป็นฝ่ายชนะ

**เมืองพี่น้อง**
ITA กัสเตนาโซ ประเทศอิตาลี
*TUR เคมัลพาชา ประเทศตุรกี
*ITA มาเจราตา ประเทศอิตาลี
*USA ยองเคอส์ ประเทศสหรัฐ

**ความร่วมมือและมิตรภาพ**
GER เยนา ประเทศเยอรมนี

**อ้างอิง**

หมวดหมู่:เทศบาลในเทศมณฑลติรานา
หมวดหมู่:หน่วยบริหารในกาเมิซ
หมวดหมู่:นครในประเทศแอลเบเนีย
อี แอ-รัน

อี แอ-รัน (hangul=이애란; เกิด ค.ศ. 1964) เป็นนักเคลื่อนไหว หลังปู่ย่าตายายแปรพักตร์เข้าเกาหลีใต้ ตัวเธอกับครองครัวถูกส่งไปยังค่ายแรงงานเกาหลีเหนือ เธอถูกจำคุกแปดปี ใน ค.ศ. 1997 เธอหลบหนีไปเกาหลีใต้หลังญาติชาวอเมริกันตีพิมพ์บันทึกความทรงจำที่ระบุว่าพ่อของอีมีส่วนร่วมในความพยายามต่อต้านระบอบการปกครอง
ใน ค.ศ. 2005 เธอก่อตั้งโครงการทุนการศึกษาผู้นำระดับโลก ซึ่งมอบทุนการศึกษาให้นักเรียนชาวเกาหลีเหนือเพื่อเรียนภาษาอังกฤษ ใน ค.ศ. 2008 เธอกลายเป็นผู้แปรพักตร์ชาวเกาหลีเหนือคนแรกที่ลงสมัครชิงที่นั่งในรัฐสภา ใน ค.ศ. 2009 อีกลายเป็นผู้แปรพักตร์หญิงชาวเกาหลีเหนือคนแรกที่ได้รับปริญญาเอกจากมหาวิทยาลัยหญิงอีฮวาในด้านอาหารและโภชนาการ และใน ค.ศ. 2009 เธอเป็นผู้ก่อตั้งองค์กรสตรีผู้แปรพักตร์ฮานา องค์กรนอกภาครัฐที่ให้การฝึกอบรมงาน การดูแลเด็ก การสนับสนุนด้านการศึกษา และการฝึกอบรมด้านสิทธิมนุษยชนแก่สตรีชาวเกาหลีเหนือที่อาศัยอยู่ในเกาหลีใต้
ณ ค.ศ. 2012 เธอเป็นผู้รับผิดชอบสถาบันอาหารดั้งเดิมของเกาหลีเหนือ ซึ่งให้การฝึกอบรมด้านอาชีพแก่ผู้แปรพักตร์จากเกาหลีเหนือ และพยายามเชื่อมโยงเกาหลีเหนือและเกาหลีใต้ให้ใกล้ชิดกันมากขึ้นโดยการสอนเกี่ยวกับวัฒนธรรมอาหารของเปียงยาง นอกจากนี้ ใน ค.ศ. 2012 อียังเป็นผู้นำการอดอาหารประท้วงเป็นเวลา 18 วันต่อหน้าสถานทูตจีน เพื่อต่อต้านการส่งตัวผู้ลี้ภัยชาวเกาหลีเหนือที่ถูกกักขังในจีนกลับประเทศ
เธอได้รับรางวัลสตรีแห่งความกล้าหาญนานาชาติประจำปี 2010

**อ้างอิง==
บลู รีเฟลกชั่น เรย์

บลู รีเฟลกชั่น เรย์ เป็นซีรีส์อนิเมะญี่ปุ่นที่ดัดแปลงมาจากวิดีโอเกม บลู รีเฟลกชั่น ซีรีส์นี้ถือเป็นปฐมบทของเกม บลู รีเฟลกชั่น เซคันด์ไลท์ ในปี พ.ศ. 2564 และนำเสนอตัวละครใหม่ ๆ โดยออกอากาศตั้งแต่เดือนเมษายนถึงกันยายน พ.ศ. 2564

**ตัวละคร**
Hirahara Hiori
Voiced by|มานากะ อิวามิ
Hanari Ruka
Voiced by|ฮารูกะ ชิซูงะ
Tanabe Momo

Shirakaba Miyako
Voiced by|ฮิโตมิ โอวาดะ
Hirahara Mio

Yamada Nina
Voiced by|นินะ ทามากิ
Komagawa Uta
Voiced by|รูอิ ทานาเบะ
Mizusaki Shino
Voiced by|ชิโอริ อิซาวะ
Tachibana Ryōka
ยูริกะ ฮิรายามะ
Sumeragi Amiru
Voiced by|อายูมิ มาโนะ

**การผลิตและการเปิดตัว**
เมื่อวันที่ 12 กุมภาพันธ์ พ.ศ. 2564 มีการประกาศสร้างซีรีส์อนิเมะโทรทัศน์ภาคแยกจากวิดีโอเกม บลู รีเฟลกชั่น โดยเจซีสตาฟ ในชื่อ บลู รีเฟลกชั่น เรย์  ซีรีส์อนิเมะกำกับโดยริซาโกะ โยชิดะ เขียนบทโดยอากิโกะ วาบะ ออกแบบตัวละครโดยโคอิจิ คิกูตะโดยดัดแปลงจากแบบตัวละครในเกมต้นฉบับที่ออกแบบโดยเมล คิชิดะ และรับผิดชอบดนตรีประกอบโดยไดซูเกะ ชิโนดะ โดยออกอากาศตั้งแต่วันที่ 10 เมษายน ถึงวันที่ 25 กันยายน พ.ศ. 2564 ทางผังรายการ Animeism ของช่อง MBS, ทีบีเอส และ BS-TBS.efn|เอ็มบีเอส และ ทีบีเอส กำหนดวันออกอากาศของอนิเมะ ในวันที่ 9 เมษายน พ.ศ. 2564 เวลา 25:55 น. ซึ่งตรงกับวันที่ 10 เมษายน เวลา 01:55 น. ตามเวลามาตรฐานญี่ปุ่น EXiNA จะร้องเพลงเปิดของอนิเมะที่มีชื่อเพลงว่า "DiViNE" ในขณะที่ ACCAMER จะร้องเพลงปิดชื่อเพลงว่า "Saishin" Eir Aoi ร้องเพลงเปิดที่สองของอนิเมะที่มีชื่อเพลงว่า "Atokku" ในขณะที่ ACCAMER ร้องเพลงปิดที่สองซึ่งก็คือ "fluoresce" ก่อนหน้านี้ ฟันนิเมชัน เคยสตรีมซีรีส์ดังกล่าวนอกเอเชีย Mighty Media ถือครองลิขสิทธิ์เผยแพร่ในภูมิภาเอเชียตะวันออกเฉียงใต้ ซีรีส์อนิเมะแบ่งการออกอากาศเป็น 2 คอร์ (2 ฤดูกาล)
เมื่อวันที่ 15 มิถุนายน พ.ศ. 2564 การวางจำหน่ายซีรีส์บลูเรย์ถูกยกเลิกเนื่องจาก "สาเหตุหลายประการ" เมื่อวันที่ 26 พฤษภาคม พ.ศ. 2565 ครันชีโรล ได้ประกาศว่าพวกเขาจะเริ่มสตรีมซีรีส์นี่้ในวันที่ 7 มิถุนายน พร้อมเสียงพากย์ภาษาอังกฤษ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ ja- 24041
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:อนิเมะของครันชีโรล
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2564
หมวดหมู่:เจซีสตาฟ
คอลิน เบอร์เดตต์

คอลิน เจมส์ เบอร์เดตต์ (Colin James Burdett; 4 มกราคม ค.ศ. 1931 – 2 มีนาคม ค.ศ. 2025) เป็นนักบาสเกตบอลชาวออสเตรเลียที่เข้าแข่งขันประเภทชายในโอลิมปิกฤดูร้อน 1956 เขาเสียชีวิตในวันที่ 2 มีนาคม ค.ศ. 2025 ด้วยอายุ 94 ปี

**อ้างอิง**

**แหล่งข้อมูลอื่น**
  Colin Burdett Biography
ปัสกูชัน

ปัสกูชัน (Paskuqan) เป็นนครและหน่วยเทศบาลในเทศมณฑลติรานา ประเทศแอลเบเนีย ในการปฏิรูปการปกครองท้องถิ่น ค.ศ. 2015 ปัสกูชันกลายเป็นหน่วยงานเทศบาลของเทศบาลกาเมิซ โดยมีประชากรตามสำมะโน ค.ศ. 2023 ที่ 34,398 คน

**อ้างอิง==
พฤษภาคม พ.ศ. 2568

พฤษภาคม พุทธศักราช 2568 เป็นเดือนที่ 5 ของปี พ.ศ. 2568 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

**สถานีย่อย:เหตุการณ์ปัจจุบัน**
หมวดหมู่:พฤษภาคม
*2568-5
มาร์กเทิล

มาร์กเทิล (Marktl, ˈmaʁktl̩) หรือมีชื่อเรียกอย่างไม่เป็นทางการว่า มาร์กเทิลอัมอินน์ (Marktl am Inn; "ตลาดเล็กริมแม่น้ำอินน์") เป็นหมู่บ้านและเทศบาลตลาดในรัฐบาวาเรีย ประเทศเยอรมนี ตั้งอยู่ใกล้ชายแดนประเทศออสเตรีย ตรงอำเภออัลเทิตทิงของโอเบอร์ไบเอิร์น เมืองที่มีชื่อเสียงที่อยู่ใกล้สุดคืออัลเทิตทิง มาร์กเทิลมีประชากรประมาณ 2,800 คน
มาร์กเทิลเป็นบ้านเกิดของโยเซฟ อาลอยซีอุส รัทซิงเงอร์ (Joseph Aloisius Ratzinger; 1927–2022) หรือรู้จักกันในพระนามสมเด็จพระสันตะปาปาเบเนดิกต์ที่ 16

**อ้างอิง**

**แหล่งข้อมูลอื่น**
 markt-marktl.de Official Homepage- Marktl am Inn Sleepy Bavarian Village on the World Map.
กัสท์อาร์ไบเทอร์

italic=unset) ทางซ้าย และทูตไอร์แลนด์ทางขวา
กัสท์อาร์ไบเทอร์ (lit=คนงานแขก/ผู้มาเยือน; De-Gastarbeiter.ogg; รูปเดียวกันทั้งเอกพจน์และพหูพจน์) หมายถึงคนงานต่างชาติหรืออพยพ โดยเฉพาะอย่างยิ่งกลุ่มที่ย้ายมายังเยอรมนีตะวันตกระหว่างปี 1955-1973 ภายใต้โครงการคนงานแขก (กัสท์อาร์ไบเทอร์โพรกรัม; Gastarbeiterprogramm) ของรัฐ คนงานเหล่านี้มักถือว่าเป็นผู้อพยพชั่วคราว เพราะสถานะการเป็นผู้อยู่อาศัยในประเทศปลายทางมักยังไม่ได้รับการประเมินให้ได้รับสถานะถาวรp=87 ประเทศอื่น ๆ นอกจากเยอรมนีมีโครงการที่คล้ายกัน เช่น เนเธอร์แลนด์และเบลเยียมซึ่งเรียกว่าโครงการ กัทส์อาร์ไบเดอร์ (gastarbeider), ในสวีเดน เดนมาร์ก และนอร์เวย์ ซึ่งเรียกว่าโครบการ อาร์เบ็ทส์ครัฟท์ส์อินวันดรีย์ (arbetskraftsinvandring) และในเอยรมนีตะวันออกที่ในอดีตเรียกคนงานกลุ่มนี้ว่า แฟร์ทรักซ์อาร์ไบเทอร์ (Vertragsarbeiter) ส่วนในสมัยนาซีเรียกว่า เฟริมท์อาร์ไบเทอร์ (lang|de|Fremdarbeiter; คนงานต่างชาติ)
ในรัสเซียใช้คำคล้ายกันคือ กัสตาร์เบย์เตอร์ (гастарбайтер, gastarbayter) โดยเฉพาะอย่างยิ่งสำหรับคนงานต่างชาติที่มาจากประเทศอดีตโซเวียตหรือโลกที่สาม

**อ้างอิง**
หมวดหมู่:คำและวลีภาษาเยอรมัน
หมวดหมู่:เศรษฐกิจเยอรมนี
หมวดหมู่:แรงงาน
ขบวนการไรชส์บัวร์เกอร์

แผนที่แสดงจักรวรรดิเยอรมัน (สมัยหนึ่งของไรค์เยอรมัน) อาณาเขตระหว่างปี 1871 ถึง 1918
ขบวนการไรชส์บัวร์เกอร์ (Reichsbürgerbewegung; ไรชส์บัวร์เกอร์เบเวกุง, De-Reichsbürgerbewegung.ogg, lit|ขบวนการพลเมืองของไรช์) ที่ซึ่งสมาชิกเรียกว่า ไรชส์บัวร์เกอร์ (Reichsbürger, (De-Reichsbürger.ogg; พลเมืองของไรช์, รูปเดียวกันเอกพจน์และพหูพจน์) เป็นกลุ่มแก้ประวัติศาสตร์และผิดต่อรัฐธรรมนูญของเยอรมนีที่ปฏิเสธสถานะทางกฎหมายของรัฐเยอรมนีสมัยใหม่ซึ่งคือ สหพันธรัฐเยอรมนี แต่เชื่อมั่นในจักรวรรดิเยอรมันว่ามีสถานะถูกต้อง
คตินี้โดยทั่วไปมีที่มาจากความเชื่อว่าจักรวรรดิเยอรมัน ไม่ได้กลายมาเป็นสหพันธรัฐเยอรมนีโดยถูกต้องผ่านการสืบทอดสถานะของรัฐ ในทางกลับกัน คตินี้เชื่อว่าจักรวรรดิเยอรมันยังคงอยู่ภายใต้เขตแดนเดิมจากก่อนสงครามโลกทั้งสองครั้ง และรัฐบาลเยอรมนีปัจจุบันถือว่าไม่มีสถานะทางกฎหมาย 
สมาชิกไรชส์บัวร์เกอร์มีประวัติมีส่วนในความรุนแรงและอาชญากรรมมากมาย และปัจจุบันสำนักงานพิทักษ์รัฐธรรมนูญแห่งรัฐตรวจตราองค์กรที่เกี่ยวข้องในฐานะองค์การสุดโด่ง20–21 สำนักงานฯ คาดการณ์จำนวนบุคคลที่เป็นส่วนหนึ่งของขบวนการนี้ในเยอรมนีอยู่ที่ 21,000 คน ณ เดือนกรกฎาคม 2021 ในเดือนธันวาคม 2022 ตำรวจเยอรมันจับกุมสมาชิกไรชส์บัวร์เกอร์ 25 คน ซึ่งถูกกล่าวหาว่าวางแผนก่อการรัฐประหารรัฐบาลเยอรมัน ในบรรดาผู้ถูกจับกุมคือ ไฮน์ริคที่สิบสาม พรินซ์ร็อยส์ ซึ่งหากการรัฐประหารสำเร็จจะขึ้นรับตำแหน่งประมุขแห่งรัฐ
นอกจากคติความเชื่อข้างต้นแล้ว สมาชิกขบวนการนี้ยังได้รับการบรรยายว่ามีคติต้านยิว เช่น องค์การเกอไอน์เทอด็อยเชอฟึลเคอร์อยุท์ชเท็มเมอ (Geeinte deutsche Völker und Stämme) ซึ่งถูกตัดสินผิดกฎหมายในปี 2020 และสนับสนุนแนวคิดว่าคนยิวและมุสลิมไม่มีสิทธิในทรัพย์สินหรือสิทธิมนุษยชน

**อ้างอิง**
หมวดหมู่:การเมืองเยอรมนี
หมวดหมู่:ทฤษฎีสมคบคิด
ชาตินิยมบาวาเรีย

ธงบาวาเรียอย่างเป็นทางการ
ชาตินิยมบาวาเรีย เป็นแนวคิดชาตินิยมทางการเมืองที่เสนอว่าชาวบาวาเรียเป็นรัฐและสนับสนุนความเป็นอันหนึ่บอันเดียวกันระหว่างชาวบาวาเรีย ปรากฏการณ์นี้ปรากฏอย่างเด่นชัดมาตั้งแต่การผนวกรวมราชอาณาจักรบาวาเรียเข้ากับจักรวรรดิเยอรมันในปี 1871 กลุ่มชาตินิยมบาวาเรียมองว่าข้อแลกเปลี่ยนที่บาวาเรียต้องยอมรับในการผนวกเข้ากับเอรมนีในปี 1871 นั้นมีประเด็นที่เป็นที่โต้เถียง ไปจนถึงการเรียกร้องการเป็นเอกราชของรัฐบาวาเรีย 
ภายหลังเยอรมนีพ่ายแพ้ในสงครามโลกครั้งที่หนึ่ง คติชาตินิยมบาวาเรียยิ่งได้รับความนิยมสูงขึ้นโดยเฉพาะในหมู่ขบวนการการเมืองปฏิรูปนิยมและพวกปฏิกิริยา หลังการล่มสลายชองออสเตรีย-ฮังการีหลังสงครามโลกครั้งที่หนึ่ง ได้มีการเสนอสาธารณรัฐออสเตรียให้เข้าร่วมกับบาวาเรีย ในช่วงเวลานั้น รัฐบาลบาวาเรียมีความสนใจเป็นพิเศษในการผนวกรวมพื้นที่ทีร็อลเหนือและออสเตรียบนเข้ากับบาวาเรีย กรณีนี้ถือเป็นหนึ่งในประเด็นสำคัญของเหตุการณ์สืบเนื่องหลังสงครามโลกครั้งที่หนึ่ง ที่ซึ่งชาวทีร็อลเหนือของออสเตรียจำนวนมากแสดงเจตจำนงเข้าร่วมกับบาวาเรีย
ในทศวรรษ 1950 พรรคบาวาเรียกลายมาเป็นผู้เล่นสำคัญในการเมืองรัฐบาวาเรีย โดยได้รับคะแนนเสียง 5-20% ในการเลือกตั้งทั้งระดับรัฐและประเทศ  รวมถึงเคยเป็นพันธมิตรของรัฐบาลรัฐภายใต้รัฐบาลของวิลเฮล์ม ฮึกเนอร์ ในปี 1954 ถึง 1957 ก่อนจะเสียฐานนิยมลงในทศวรรษถัด ๆ มา โดย ณ ปี 2013 พรรคได้รับคะแนนเสียง 2.1% ในการเลือกตั้งระดับรัฐ
ในผลการสำรวจปี 2017 โดยยูโกฟ ชาวบาวาเรีย 32 เปอร์เซ็นต์ สนับสนุนการแยกตัวเผ็นเอกราชของบาวาเรียจากเยอรมนี

**อ้างอิง**
หมวดหมู่:รัฐบาวาเรีย
หมวดหมู่:ชาตินิยม
หมวดหมู่:การเมืองเยอรมนี
พระสนม (จีน)

พระสนมจีน หรือ ซู่เฟย (庶妃) เป็นคำเรียกพระสนมในประเทศจีน และในช่วงต้นราชวงศ์ชิงยังเป็นคำเรียกร่วมพระภรรยาของจักรพรรดิที่มิใช่เจ้านาย มีสถานะคล้ายกับภรรยาน้อย หรืออนุภรรยาของสามัญชน
ธรรมเนียมวังหลังในสมัยราชวงศ์สุย และราชวงศ์ถัง ภรรยาของฮ่องเต้ที่มีฐานันดรศักดิ์ที่ต่ำกว่าผิน (嬪) ลงไป เช่น เจี๋ยอวี๋ (婕妤), เหม่ยเหริน (美人), ไฉเหริน (才人) ถูกจัดว่าเป็นบรรดาศักดิ์ของพระสนมทั้งสิ้น
ธรรมเนียมวังหลังราชวงศ์หมิง พระอัครมเหสีของจักรพรรดิ เรียกว่าจักรพรรดินี (皇后) รองลงมาคือเหล่าพระมเหสี ได้แก่ หวงกุ้ยเฟย (皇贵妃), กุ้ยเฟย (贵妃), เฟย (妃), ผิน (嫔) และต่ำลงมาคือพระสนม ซึ่งมีบรรดาศักดิ์ ได้แก่ เจี๋ยอวี๋ (婕妤), เจาหยี (昭儀), กุ้ยเหริน (貴人), เหม่ยเหริน (美人) เป็นต้น
พระสนมแม้จะเป็นพระภรรยาของจักรพรรดิ แต่ก็ไม่ได้มีพระตำหนักเป็นของตนเอง และไม่มีพระราชพิธีสถาปนาในราชสำนัก เพราะอภิสิทธิ์เหล่านี้สงวนไว้เพียงเหล่าพระมเหสี และพระอัครมเหสีผู้เป็นพระภรรยาเจ้าเท่านั้น ที่มีพระราชพิธีสถาปนาพระเกียรติยศได้
สำหรับพระสนม เมื่อจักรพรรดิเสด็จสวรรคต จะต้องถูกฝังเพื่อไปรับใช้พระองค์ แต่ถ้าหากมีพระสนมที่เหลือรอด ไม่ได้ถูกฝังไปพร้อมจักรพรรดิ เมื่อพระสนมเหล่านี้ถึงแก่กรรม จะมีพิธีศพโดยการเผาแทนการฝัง
จักรพรรดินีอู๋ถูกจักรพรรดิเฉิงฮว่าปลดเป็นสามัญชน เมื่อท่านถึงแก่กรรมจึงเกือบถูกเผาศพ เพราะไม่ได้เป็นเฟยผิน
มีเพียงพระมเหสีชั้นผินขึ้นไปเท่านั้น จึงจะได้รับการจัดพระราชพิธีพระศพตามธรรมเนียมของราชวงศ์ เช่น พระนางหยางฉางผิน (杨常嫔) พระมเหสีชั้นผินในจักรพรรดิเจียจิ้ง และพระนางหวังซีเฟย (王僖妃) พระมเหสีชั้นเฟยในจักรพรรดิว่านลี่ เป็นต้น ซึ่งสมาชิกในตระกูลของพระมเหสีอาจได้รับตำแหน่ง บรรดาศักดิ์ หรือเกียรติยศอื่นๆ ในฐานะพระญาติฝ่ายพระมเหสีของจักรพรรดิ

**ดูเพิ่มเติม**
พระภรรยาเจ้าและพระภรรยาในราชวงศ์จีน
*เฟยผิน
*เฟย

**อ้างอิง**
หมวดหมู่:ราชวงศ์จีน
หมวดหมู่:จีนโบราณ
หมวดหมู่:ฐานันดรศักดิ์จีน
หมวดหมู่:ประวัติศาสตร์จีน
หมวดหมู่:พระสนม (จีน)
โคเอะ

โคเอะ (コーエー) เป็นผู้จัดจำหน่ายเกมและผู้พัฒนาวิดีโอเกมสัญชาติญี่ปุ่นที่ก่อตั้งขึ้นในปี ค.ศ. 1978 บริษัทมีชื่อเสียงในด้านเกมจำลองประวัติศาสตร์โดยอิงจากนวนิยายสามก๊ก 
บริษัทประสบความสำเร็จอย่างล้นหลามจากเกมแนวแอ็กชั่นอิงประวัติศาสตร์หลายเกม ซึ่งเกมหลัก ๆ คือซีรีส์ ไดนาสตีวอริเออร์ และ ซามูไรวอริเออร์ หรือที่เรียกอีกอย่างหนึ่งว่าซีรีส์มูโซ นอกจากนี้ โคเอะยังเป็นเจ้าของแผนกที่เรียกว่ารูบีปาร์ตีซึ่งเน้นไปที่เกมโอโตเมะ
เมื่อวันที่ 1 เมษายน ค.ศ. 2009 โคเอะได้ควบรวมกิจการเข้ากับเทคโมเพื่อก่อตั้งเทคโมโคเอะโฮลดิงส์ (ต่อมาเปลี่ยนชื่อเป็นโคเอะเทคโม) หลังจากดำเนินกิจการเป็นบริษัทในเครือของเทคเป็นเวลา 1 ปีเต็ม โคเอะก็ได้ควบรวมกิจการกับเทคโมเมื่อวันที่ 1 เมษายน ค.ศ. 2010 และรวมทั้งสองบริษัทเป็นหนึ่งเดียวภายใต้ชื่อเทคโมโคเอะเกมส์ (โดยที่โคเอะเป็นบริษัทที่ยังอยู่)

**อ้างอิง**
หมวดหมู่:บริษัทที่ตั้งอยู่ในโยโกฮามะ
หมวดหมู่:บริษัทวิดีโอเกมญี่ปุ่นที่ปิดกิจการแล้ว
หมวดหมู่:บริษัทวิดีโอเกมที่ก่อตั้งในปี พ.ศ. 2521
หมวดหมู่:โคเอะเทคโม
หมวดหมู่:ผู้จัดจำหน่ายวิดีโอเกม
หมวดหมู่:บริษัทผู้พัฒนาวิดีโอเกม
หมวดหมู่:บริษัทญี่ปุ่นที่ก่อตั้งในปี พ.ศ. 2521
หมวดหมู่:บริษัทวิดีโอเกมที่ปิดกิจการในปี พ.ศ. 2553
หมวดหมู่:บริษัทญี่ปุ่นที่ปิดกิจการในปี พ.ศ. 2553
นาบิล อานาน

นาบิล อานาน เป็นนักมวยไทยชาวไทย เขาเป็นอดีตแชมป์โลกมวยไทยเยาวชนของสหพันธ์มวยไทยนานาชาติ ก่อนหน้านี้เขาเคยแข่งขันและเหว่ในศึก World Lethwei Championship และปัจจุบันได้เซ็นสัญญากับวันแชมเปียนชิพ โดยเป็นแชมป์โลกเฉพาะกาลมวยไทยรุ่นแบนตัมเวตของวัน

**ประวัติ**
นาบิล อานาน เกิดเมื่อวันที่ 30 เมษายน พ.ศ. 2547 ที่เมืองพัทยา โดยมีแม่เป็นชาวไทยและพ่อเป็นชาวฝรั่งเศสซึ่งมีเชื้อสายแอลจีเรีย เขาเริ่มฝึกศิลปะการต่อสู้ตั้งแต่อายุ 7 ขวบด้วยเทควันโดและคาราเต้ เขาเริ่มฝึกมวยไทยตั้งแต่อายุ 11 ขวบที่ค่ายเพชรรุ่งเรือง ปัจจุบันเขาอยู่ภายใต้สัญญากับ Venum และฝึกซ้อมอยู่ที่ค่าย Venum Muay Thai ในเมืองพัทยา ภายใต้การดูแลของ Mehdi Zatout ตั้งแต่อายุ 14 ปี

**อ้างอิง**
หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชายชาวฝรั่งเศส
หมวดหมู่:นักมวยไทยชายชาวไทย
หมวดหมู่:คิกบ็อกเซอร์ชายชาวฝรั่งเศส
หมวดหมู่:คิกบ็อกเซอร์ชายชาวแอลจีเรีย
หมวดหมู่:นักกีฬาจากจังหวัดชลบุรี
หมวดหมู่:ชาวไทยเชื้อสายฝรั่งเศส
หมวดหมู่:ชาวไทยเชื้อสายแอลจีเรีย
หมวดหมู่:บุคคลจากเมืองพัทยา
มาร์เก็ด เอ็สลี

มาร์เก็ด เอ็สลี (Marged Esli; มีนาคม ค.ศ. 1949 – 1 มีนาคม ค.ศ. 2025) เป้นนักแสดงชาวเวลส์ที่เป็นที่รู้จักจากการแสดงเป็น Nansi Furlong ในละครโทรทัศน์ภาษาเวลส์เรื่อง Pobol y Cwm

**ชีวิตและอาชีพ**
มาร์เก็ด เอ็สลี ชาลส์-วิลเลียม (Marged Esli Charles-Williams) เติบโตที่ฟาร์ม Bodfeillion ในกวัลค์ไม แองเกิลซีย์ พ่อของเธอเป็นกัปตันในกองทัพบกสหราชอาณาจักร มาร์เก็ดเสียชีวิตในวันที่ 1 มีนาคม ค.ศ. 2025 ด้วยอายุ 75 ปี

**อ้างอิง**

**แหล่งข้อมูลอื่น**
 id=nm0260690- Marged Esli
หมวดหมู่:ภาพยนตร์เยอรมนีตะวันออก

ภาพยนตร์ที่ถ่ายทำในเขตยึดครองของโซเวียตในเยอรมนี (พ.ศ. 2488–2492) และในสาธารณรัฐประชาธิปไตยเยอรมนี (GDR) ตั้งแต่ปี พ.ศ. 2492 จนถึงการรวมประเทศเยอรมนี (พ.ศ. 2533)
ตะวันออก
หมวดหมู่:ภาพยนตร์ในประเทศเยอรมนีตะวันออก
หมวดหมู่:ผลงานโดยชาวเยอรมันตะวันออก
หมวดหมู่:ภาพยนตร์ในประเทศเยอรมนีตะวันออก

หมวดหมู่:ศิลปะในประเทศเยอรมนีตะวันออก
หมวดหมู่:สื่อมวลชนในประเทศเยอรมนีตะวันออก
หมวดหมู่:การบันเทิงในประเทศเยอรมนีตะวันออก
ตะวันออก
หมวดหมู่:ประมวลเรื่องปรัมปราฮินดู

หมวดหมู่ประมวลเรื่องปรัมปราฮินดู มีบทความเกี่ยวกับเรื่องราวที่อธิบายหรือแสดงสัญลักษณ์ความเชื่อของผู้ศรัทธาในศาสนาฮินดูและถือเป็นสิ่งที่สำคัญยิ่งต่อประเพณี ปรัมปราฮินดูเป็นเรื่องราวทางศาสนาที่ชาวฮินดูอาจมองว่าเป็นความจริงหรือมีความหมายเชิงคำอธิบายหรือเชิงสัญลักษณ์ที่ลึกซึ้ง
ฮินดู
หมวดหมู่:วรรณกรรมฮินดู
หมวดหมู่:ความเชื่อและหลักคำสอนของศาสนาฮินดู
ฮินดู
โกล โอราร์

โกล โอราร์ (Chloé Aurard; 15 มีนาคม ค.ศ. 1999 – ) เป็นกองหน้าฮอกกี้น้ำแข็งระดับอาชีพชาวฝรั่งเศสประจำทีมนิวยอร์กไซเรนส์ในโพรเฟสชันเนิลวีเมนส์ฮอกกีลีก (PWHL) และทีมชาติฝรั่งเศส

**การแข่งระดับอาชีพ**

**ผลงานระดับพรี-คอลเลจ**
ในฤดูกาล 2013–2014 โอราร์ได้ลงแข่งในลีกฮอกกี้น้ำแข็งหญิงฝรั่งเศส ซึ่งเป็นลีกฮอกกี้น้ำแข็งหญิงระดับสูงสุดของประเทศ ในฤดูกาลที่เริ่มต้นเมื่อเธออายุเพียง 14 ปี เธออยู่ในอันดับสองของผู้ทำประตูในลีก โดยทำได้ 17 ประตู และทำ 24 คะแนน จาก 11 เกม
โอราร์เข้าเรียนที่สถาบันเวอร์มอนต์ ซึ่งนอกจากการเล่นฮอกกี้แล้ว เธอยังเล่นฟุตบอล, ซอฟต์บอล และเทนนิส โดยในฤดูกาล 2017–2018 ทีมเวอร์มอนต์คว้าแชมป์การแข่งสภากีฬาโรงเรียนเตรียมแห่งนิวอิงแลนด์ (NEPSAC) และโอราร์ได้รับเลือกให้เป็นผู้เล่นทรงคุณค่าของลีกดังกล่าว

**อ้างอิง**

**แหล่งข้อมูลอื่น**
 โกล โอราร์
หมวดหมู่:กองหน้าฮอกกี้น้ำแข็งหญิงชาวฝรั่งเศส
หมวดหมู่:บุคคลฝาแฝดจากประเทศฝรั่งเศส
หมวดหมู่:นักกีฬาชาวฝรั่งเศสที่มีความหลากหลายทางเพศ
หมวดหมู่:นักฮอกกี้น้ำแข็งที่มีความหลากหลายทางเพศ
ละแวกบ้าน

ไฟล์:Chelsea1217.JPG|thumb|270x270px| ละแวกบ้านเชลซีในแมนฮัตตัน นครนิวยอร์ก
ละแวกบ้าน หรือ ย่าน (ภาษาอังกฤษแบบเครือจักรภพ: neighbourhood, ภาษาอังกฤษแบบอเมริกัน; neighborhood) คือชุมชนตามพื้นที่ทางภูมิศาสตร์ภายในเมืองใหญ่ นคร หรือพื้นที่ชนบท บางครั้งประกอบด้วยถนนสายเดียวและอาคารต่าง ๆ เรียงรายอยู่ตามถนนสายนั้น ละแวกบ้านและย่านต่าง ๆ มักจะเป็นชุมชนสังคมที่การปฏิสัมพันธ์แบบมีแบบเผชิญหน้ากันเป็นอย่างมากระหว่างคนในชุมชน 
นักวิจัยยังไม่สามารถตกลงกันได้ว่าคำจำกัดความที่แน่นอนคืออะไร แต่สิ่งต่อไปนี้อาจใช้เป็นจุดเริ่มต้นได้: "โดยทั่วไปแล้ว ละแวกบ้านจะมีการกำหนดในเชิงพื้นที่ว่าเป็นพื้นที่ทางภูมิศาสตร์ที่เฉพาะเจาะจง และทำหน้าที่เป็นชุดของเครือข่ายสังคม ดังนั้นละแวกบ้านจึงเป็นหน่วยเชิงพื้นที่ที่เกิดปฏิสัมพันธ์ทางสังคมแบบเผชิญหน้ากัน ซึ่งเป็นสถานที่และสถานการณ์ของแต่ละคนที่ผู้อยู่อาศัยพยายามตระหนักถึงคุณค่าร่วมกัน การขัดเกลาทางสังคมของเยาวชน และรักษาการควบคุมทางสังคมที่มีประสิทธิภาพ"date=April 2019

**อ้างอิง**
หมวดหมู่:ย่าน
หมวดหมู่:บทความที่ใช้แม่แบบ:Series overview ด้วยรูปแบบพารามิเตอร์เริ่มต้นที่ไม่ใช้แล้ว

หมวดหมู่นี้ประกอบไปด้วยบทความที่ใช้ Series overview แม่แบบที่มี startN แต่ไม่มี endN บทความเหล่านี้ต้องการ startN พารามิเตอร์ที่จะถูกแทนที่ด้วย releasedN
หมวดหมู่:บทความโทรทัศน์ที่มีปัญหาภาพรวมละครชุด
โกเซอ

โกเซอ (Gosë) เป็นอดีตเทศบาลชนบทในที่ราบภาคกลางตรงภูมิภาคพื้นที่ลุ่มตะวันตกของประเทศแอลเบเนีย ตั้งอยู่ในเทศมณฑลติรานา ในการปฏิรูปการปกครองท้องถิ่น ค.ศ. 2015 โกเซอกลายเป็นเขตย่อยของเทศบาลโรโกฌิเนอ ประชากรในสำมะโน ค.ศ. 2011 อยู่ที่ 4,120 คน
ป้อมปราการบัชโตเวอสร้างขึ้นในคริสต์ศตวรรษที่ 15

**อ้างอิง==
โกโชริชต์

โกโชริชต์ (Koshorisht) เป็นหมู่บ้านในเทศมณฑลเอลบาซัน ประเทศแอลเบเนีย ภายหลังการปฏิรูปการปกครองท้องถิ่นใน ค.ศ. 2015 โกโชริชต์กลายเป็นส่วนหนึ่งของเทศบาลลิบรัฌด์ และอยู่ภายใต้หน่วยเทศบาลลูนิก

**ประวัติประชากร**
โกโชริชต์ (Kosharisht) ได้รับการระบุไว้ในdefterของออตโตมันประจำ ค.ศ. 1467 ในฐานะหมู่บ้านในวีลาเยต Çermeniça โดยมี 6 ครัวเรือนที่ระบุเป็นตัวแทนหัวหน้าครัวเรือน ดังนี้: Pop Miho, Ivo Samuhrani, Jovan Belobradi, Qirkojan (อาจเป็น Qirko Jani), Gjergj Çenkari และ Nikolla Berishi

**อ้างอิง==